Document ID: 32013D0224

KOMISJONI RAKENDUSOTSUS,
17. mai 2013,
millega antakse Horvaatias asuvale laborile luba teha seroloogilisi uuringuid marutaudivastaste vaktsiinide tõhususe kontrollimiseks
(teatavaks tehtud numbri C(2013) 2783 all)
(EMPs kohaldatav tekst)
(2013/224/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
ning arvestades järgmist:
(1)
Otsusega 2000/258/EÜ on Prantsusmaal Nancys asuv Prantsuse toidu sanitaarohutuse amet AFSSA, mis on alates 1. juulist 2010 ühendatud toidu, keskkonna ja töö sanitaarohutuse riikliku ametiga (edaspidi „ANSES”), määratud marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks.
(2)
Kõnealuses otsuses on sätestatud, et ANSES dokumenteerib selliste kolmandate riikide laboratooriumide hindamistulemused, kes on esitanud taotluse teha seroloogilisi uuringuid marutaudivastaste vaktsiinide tõhususe kontrollimiseks.
(3)
Võttes vastu komisjoni 11. juuni 2012. aasta rakendusotsuse 2012/304/EL, millega antakse Horvaatias asuvale laborile ja Mehhikos asuvale laborile luba teha seroloogilisi uuringuid marutaudivastaste vaktsiinide tõhususe kontrollimiseks, (2) andis komisjon Horvaatia veterinaariainstituudi marutaudi ja üldviroloogia laborile loa teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja tuhkrutel.
(4)
Pärast ANSESi negatiivse hinnanguaruande avaldamist 3. septembril 2012 on kõnealusele laborile antud luba tühistatud kooskõlas komisjoni 9. augusti 2010. aasta otsusega 2010/436/EL, millega rakendatakse nõukogu otsust 2000/258/EÜ laboratooriumide marutaudivastaste vaktsiinide tõhusust kontrollivate seroloogiliste testide tegemise loa pikendamiseks vajalike tasemekatsete tegemise osas (3).
(5)
Horvaatia pädev asutus on esitanud taotluse anda Horvaatia veterinaariainstituudi marutaudi ja üldviroloogia laborile uuesti seroloogiliste uuringute tegemise luba; taotlust toetab kõnealust laborit käsitlev positiivne hinnanguaruanne, mille ANSES avaldas 15. veebruaril 2013.
(6)
Lisaks on Horvaatia pädev asutus komisjoni ametlikult teavitanud labori nime muutmisest.
(7)
Seepärast tuleks anda kõnealusele laborile luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja tuhkrutel.
(8)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Vastavalt otsuse 2000/258/EÜ artikli 3 lõikele 2 antakse järgmisele laborile luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja tuhkrutel:
Laboratory for rabies (Croatian National Reference Laboratory for Rabies) of Croatian Veterinary Institute
Savska cesta 143
10000 Zagreb
Horvaatia
Artikkel 2
Käesolevat otsust kohaldatakse alates 1. juunist 2013.
Artikkel 3
Käesolev otsus on adresseeritud liikmesriikidele.
Brüssel, 17. mai 2013

Labels: 7
18
0
6